Third Party Fire & Theft (TPFT) Premier Polisi Kereta Persendirian Enhanced Ditanggung jamin oleh AmGeneral Insurance Berhad (44191-P) Ahli Kumpulan AmBank
auto365 Third Party Fire & Theft (TPFT) Premier Insurans kereta persendirian berasaskan harga risiko khusus yang anda boleh miliki untuk kenderaan anda. Kandungan Sepintas Lalu Insurans auto365 Third Party Fire & Theft (TPFT) Premier - Rumusan Ringkas Insurans auto365 Third Party Fire & Theft (TPFT) Premier - Manfaat dan Ciri-Ciri Utama Am Auto Assist 1300 88 2647 Seksyen 1: Kerugian atau Kerosakan pada Kenderaan Anda Sendiri Seksyen 2: Liabiliti terhadap Pihak Ketiga Seksyen 3: Manfaat Lain Seksyen 4: Perlindungan Opsyenal Seksyen 5: Diskaun Tanpa Tuntutan Seksyen 6: Syarat-Syarat Am dan Tanggungjawab-Tanggungjawab Anda Seksyen 7: Pengecualian Am Seksyen 8: Tuntutan dan Apa yang Kami Bayar (Asas Penyelesaian Tuntutan) Seksyen 9: Maklumat Lain yang Perlu Anda Ketahui Seksyen 10: Definisi-Definisi 1 2 2 4 6 8 9 11 12 15 17 21 22
Sepintas Lalu Insurans auto365 Third Party Fire & Theft (TPFT) Premier - Rumusan Ringkas Siapa yang kami lindungi anda • pemandu yang dibenarkan anda Kawasan yang kami lindungi Malaysia, Republik Singapura dan Negara Brunei Darussalam Nota: Jika anda bercadang untuk memandu kenderaan anda ke Republik Singapura, anda dikehendaki di bawah undang- undang Singapura untuk mempunyai 'Perlindungan liabiliti penumpang (PLP)' dan anda boleh membeli perlindungan ini di bawah 'perlindungan opsyenal' yang menyediakan perlindungan terhad bagi liabiliti anda terhadap kematian dan kecederaan tubuh badan penumpang. Tempoh kuatkuasa perlindungan berkuatkuasa dari masa pembelian perlindungan atau pada waktu mula yang dipersetujui, sehingga tarikh luput • tempoh diinsuranskan akan ditunjukkan dalam jadual dan dokumen polisi berkaitan. Jika terdapat sebarang perubahan kepada tarikh ini, ia akan ditunjukkan secara rasmi dalam endorsemen yang kami keluarkan Apa yang kami insuranskan kenderaan anda untuk nilai pasaran di mana jumlah tuntutan berdasarkan nilai pasaran tersebut akan ditentukan pada masa kerugian berlaku Penggunaan kenderaan anda polisi anda melindungi anda jika kenderaan anda digunakan untuk tujuan 'sosial, domestik dan bersukaria dan juga urusan pemegang polisi' seperti yang anda isytiharkan. Ini jelas dinyatakan dalam sijil insurans di bawah subjek 'Had Penggunaan' berikut adalah beberapa contoh bagaimana kenderaan anda boleh digunakan: untuk melawat saudara-mara dan kawan-kawan, pergi membeli-belah dan sebagainya • untuk urusan niaga anda yang kami terima seperti ulang-alik dari tempat kerja dan berjumpa dengan para pelanggan Apa yang kami bayar Jika tuntutan anda diluluskan, maka kami akan pada pilihan kami: • sekiranya berlaku perlanggaran yang disebabkan oleh kesalahan sendiri, kami akan menentukan samada untuk membaiki kenderaan anda, atau membayar anda dalam bentuk tunai sehingga RM5,000 untuk setiap kejadian • sekiranya berlaku kebakaran, letupan, disambar kilat, pecah masuk, pecah rumah atau kecurian, kami akan menentukan samada untuk membaiki kenderaan anda, atau membayar anda dalam bentuk tunai bagi kerosakan terhadap kenderaan anda, atau membayar anda nilai pasaran apabila berlaku kerugian menyeluruh, atau mengembalikan atau mengganti kenderaan anda dengan kenderaan yang sama buatannya, modelnya, umurnya dan keadaan umumnya membayar bagi sebarang kematian, kecederaan badan atau kerosakan harta yang dialami oleh mana-mana pihak ketiga dan kos guaman yang dipertanggungkan ke atas anda di bawah undang-undang • membayar sebarang manfaat perlindungan opsyenal yang anda tambah kepada polisi anda • menolak sebarang jumlah yang berkenaan bagi polisi, contoh. ekses Insurans anda melindungi kerugian atau kerosakan terhadap kenderaan anda sendiri akibat: perlanggaran atau terbalik akibat kemalangan yang disebabkan oleh kesalahan sendiri sehingga RM5,000 setiap kejadian perlanggaran atau terbalik akibat kerosakan mekanikal yang disebabkan oleh kesalahan sendiri sehingga RM5,000 setiap kejadian perlanggaran atau terbalik akibat kehausan dan kelusuhan yang disebabkan oleh kesalahan sendiri sehingga RM5,000 setiap kejadian kebakaran, letupan atau disambar kilat • pecah masuk, pecah rumah atau kecurian liabiliti kepada pihak ketiga • manfaat-manfaat lain • perlindungan opsyenal (anda boleh menambah perlindungan jika anda membayar premium tambahan untuk ini) Insurans anda tidak melindungi Polisi ini tidak melindungi anda terhadap sebarang kerosakan kepada kenderaan anda seperti yang dinyatakan di dalam jadual dan seksyen-seksyen di bawah: • Seksyen 1 - lihat seksyen 'Tidak melindungi' • Seksyen 2 - lihat seksyen 'Tidak melindungi' • Seksyen 3 - lihat seksyen 'Tidak melindungi' • Seksyen 4 - lihat seksyen 'Tidak melindungi' • Seksyen 7 - lihat seksyen 'Pengecualian Am' Nota: 1. Sila ambil perhatian bahawa polisi anda hanya bermula dari halaman 3 dan seterusnya. Bagi membantu anda membaca dan memahami polisi anda dengan lebih mudah, kami menyediakan beberapa nota penerangan bersama-sama dengan ulasan dan contoh yang ditulis dalam huruf condong (italic). Nota penerangan ini tidak dianggap sebagai sebahagian daripada polisi dan tidak boleh digunakan bagi mentakrif kontrak insurans anda jika berlaku apa-apa pertikaian. 2. Perkataan huruf tebal Anda akan dapat perhatikan terdapat beberapa perkataan dalam polisi ini dicetak dalam huruf tebal. Ini adalah kerana perkataan-perkataan tersebut diberikan makna yang khusus dalam polisi anda. Sila rujuk Seksyen 10 polisi ini bagi makna perkataan-perkataan tersebut. 1 0618
Insurans auto365 Third Party Fire & Theft (TPFT) Premier - Manfaat dan Ciri-Ciri Utama Jadual ini memberikan anda ringkasan insurans yang kami tawarkan. Dalam susunan kata polisi ini, kami memberikan butiran penuh tentang perlindungan dan sebarang had, pengecualian dan syarat yang mungkin dikenakan. Untuk mengetahui jenis perlindungan yang telah anda beli, anda boleh menyemak jadual yang telah kami keluarkan kepada anda. Perlindungan insurans anda Kerugian atau kerosakan terhadap kenderaan anda sendiri akibat: • Perlanggaran atau terbalik akibat kemalangan yang disebabkan oleh kesalahan sendiri sehingga RM5,000 setiap kejadian • Perlanggaran atau terbalik akibat kerosakan mekanikal yang disebabkan oleh kesalahan sendiri sehingga RM5,000 setiap kejadian • Perlanggaran atau terbalik akibat kehausan dan kelusuhan yang disebabkan oleh kesalahan sendiri sehingga RM5,000 setiap kejadian • Kebakaran, letupan atau disambar kilat • Pecah masuk, pecah rumah atau kecurian Liabiliti terhadap pihak ketiga Pemandu tambahan Manfaat lain Bantuan penundaan sekiranya berlaku perlanggaran (sehingga 200km) Liabiliti dari segi undang-undang terhadap penumpang Perlindungan opsyenal Perluasan perlindungan ke Negara Thailand Perluasan perlindungan ke Kalimantan Liabiliti penumpang di sisi undang-undang kerana perbuatan cuai Ciri-ciri tambahan Talian bantuan auto Am Auto Assist 1300 88 2647 Talian bantuan kami memberi bantuan kenderaan yang boleh didapati oleh anda untuk 24 jam sehari; 7 hari seminggu. Anggaplah kami sebagai `rakan perjalanan anda' pada bila-bila masa anda memerlukan bantuan. Panggil Kami Dahulu apabila anda memerlukan yang berikut: • perkhidmatan menunda untuk kemalangan jalan raya • perkhidmatan bantuan kemalangan untuk membantu mempercepatkan tuntutan anda pakar kami yang berdedikasi akan ditugaskan di tapak kemalangan untuk membantu anda mengemukakan tuntutan awal • pakar kami akan mengambil gambar kenderaan dan mengumpulkan maklumat yang diperlukan • pemprosesan tuntutan akan bermula serta-merta dan dilakukan secara serentak sambil kenderaan anda menjalani proses formal lain pertanyaan berkaitan polisi dan tuntutan Pusat Panggilan Accident Assist (AACC) Secara alternatif, anda juga boleh menghubungi talian bantuan insurans kemalangan jalan raya 24 jam seluruh negara Pusat Panggilan Accident Assist (AACC) bernombor 1-300-22-1188 atau 15-500 untuk bantuan segera di jalan raya atau perkhidmatan trak tunda sekiranya berlaku kemalangan jalan raya, atau untuk membuat pertanyaan mengenai prosedur tuntutan. 2 0618
DUTI SETEM JELAS auto365 Third Party Fire & Theft (TPFT) Premier Polisi Kereta Persendirian Enhanced Kontrak Insurans Anda Kontrak insurans anda dengan kami merangkumi dokumen-dokumen seperti berikut: • • Sijil Insurans (CI) • mana-mana Endorsemen yang dilampirkan pada polisi • polisi insurans pada halaman 3 hingga 24 (kecuali teks dalam huruf condong) • apa-apa maklumat yang diberi oleh anda kepada kami semasa anda memohon insurans ini dan mana-mana maklumat berikutannya Kesemuanya hendaklah dibaca bersekali kerana ia merupakan kontrak insurans anda. Jadual Kontrak Insurans Pengguna & Kontrak Insurans Komersial 1. Jika kenderaan anda digunakan untuk sebarang tujuan yang tidak berkaitan dengan perdagangan, perniagaan atau profesion anda, syarat di bawah akan diguna pakai: Kontrak Insurans Pengguna Polisi ini dikeluarkan sebagai balasan kepada bayaran premium seperti yang ditentukan dalam jadual dan berdasarkan jawapan yang anda berikan dalam borang cadangan (atau semasa anda memohon insurans ini) serta lain-lain pendedahan yang anda buat di antara waktu borang cadangan diserahkan (atau semasa anda memohon insurans ini) dan waktu kontrak ini mula berkuat kuasa. Jawapan serta apa-apa pendedahan lain yang anda beri akan dijadikan asas kepada kontrak insurans di antara anda dan kami. Walau bagaimanapun, jika berlaku apa-apa salah nyataan bersabit jawapan anda atau apa-apa pendedahan lain yang anda berikan di peringkat pra-kontrak, hanya remedi dalam Jadual 9 Akta Perkhidmatan Kewangan 2013 akan diguna pakai. Polisi ini mencerminkan terma-terma dan syarat-syarat kontrak insurans yang dipersetujui di antara anda dan kami. 2. Jika kenderaan anda digunakan untuk tujuan yang berkaitan dengan perdagangan, perniagaan atau profesion anda, syarat di bawah akan diguna pakai: Kontrak Insurans Komersial Polisi ini dikeluarkan sebagai balasan kepada bayaran premium seperti yang ditentukan dalam jadual dan berdasarkan jawapan yang anda berikan dalam borang cadangan (atau semasa anda memohon insurans ini) serta lain-lain pendedahan yang anda buat di antara waktu borang cadangan diserahkan (atau semasa anda memohon insurans ini) dan waktu kontrak ini mula berkuat kuasa. Jawapan serta apa-apa pendedahan lain yang anda beri akan dijadikan asas kepada kontrak insurans di antara anda dan kami. Jika berlaku apa-apa salah nyataan bersabit jawapan anda atau apa-apa pendedahan lain yang anda berikan di peringkat pra-kontrak, boleh menyebabkan kami mengelak kontrak insurans, menolak atau mengurangkan tuntutan anda, menukar terma atau menamatkan kontrak insurans anda. Polisi ini mencerminkan terma-terma dan syarat-syarat kontrak insurans yang dipersetujui di antara anda dan kami. Premium Anda Sebagai balasan atas penerimaan premium anda, kami akan menyediakan anda perlindungan yang telah anda pilih. Premium anda adalah berasaskan kemungkinan tuntutan dibuat di bawah polisi anda pada masa hadapan. Apabila kami mengira premium anda, kami menilai pelbagai faktor termasuk tetapi tidak terhad kepada: • kenderaan anda • amaun yang diinsurans untuk kenderaan anda seperti yang ditunjukkan dalam jadual anda • usia dan jantina pemilik dan pemandu kenderaan anda • lokasi dan alamat di mana kenderaan anda disimpan • kelayakan Diskaun Tanpa Tuntutan anda. AmGeneral Insurance Berhad (44191-P) Ahli Kumpulan AmBank Menara Shell, No. 211, Jalan Tun Sambanthan, 50470, Kuala Lumpur, Malaysia. PO Box 11228, GPO Kuala Lumpur, 50740 W.P. Kuala Lumpur, Malaysia. Tel: 1-300-80-3030 Emel: Laman Web: (GST Registration No. 000789741568) 3 0618
Seksyen 1: Kerugian atau Kerosakan pada Kenderaan Anda Sendiri 1. Melindungi Kami akan melindungi kenderaan anda apabila sebarang kejadian berlaku dalam tempoh diinsuranskan dan menyebabkan kerugian atau kerosakan terhadap kenderaan anda seperti yang disenaraikan di bawah: Peristiwa yang kami lindungi Amaun Diinsurankan perlanggaran atau terbalik akibat kemalangan yang disebabkan oleh kesalahan sendiri sehingga RM5,000 setiap kejadian perlanggaran atau terbalik akibat kerosakan mekanikal yang disebabkan oleh kesalahan sendiri sehingga RM5,000 setiap kejadian perlanggaran atau terbalik akibat kehausan dan kelusuhan yang disebabkan oleh kesalahan sendiri sehingga RM5,000 setiap kejadian kebakaran, letupan atau disambar kilat nilai pasaran pada masa kerugian berlaku pecah masuk, pecah rumah atau kecurian nilai pasaran pada masa kerugian berlaku Sekiranya berlaku kemalangan yang disebabkan oleh kesalahan sendiri, jumlah maksimum yang boleh dibayar tidak akan melebihi RM5,000 setiap kejadian. Sekiranya berlaku kebakaran, letupan, disambar kilat, pecah masuk, pecah rumah atau kecurian, kami akan membayar anda nilai pasaran kenderaan anda yang akan ditentukan pada masa kerugian atau amaun diinsuranskan seperti yang ditunjukkan dalam jadual, yang mana lebih rendah. 2. Tidak Melindungi Kejadian yang tidak kami lindungi disenaraikan di bawah. Pengecualian ini merujuk kepada Seksyen 1 sahaja. 1. Jenis kerugian atau kerosakan Kami tidak akan membayar untuk: i) kerugian turutan • apa-apa jenis kerugian langsung atau tidak langsung yang terbit turutan dari sebarang kejadian. ii) kehilangan penggunaan kenderaan anda apa-apa perbelanjaan atau kerugian kewangan sampingan yang anda tanggung kerana tidak dapat menggunakan kenderaan anda contoh. kos menyewa kenderaan gantian, tambang pengangkutan dan sebagainya. iii) susut nilai atau kehilangan nilai kenderaan anda susut nilai contoh. kehilangan nilai kenderaan anda akibat kerosakan yang berpunca atau masa yang diambil untuk membaiki kenderaan, dan/atau sebarang kerugian atau kerosakan yang disebabkannya: • akibat peredaran masa • menerusi penggunaan kenderaan anda • daripada pendedahan kenderaan anda kepada unsur alam seperti hujan atau matahari • akibat karat atau sebarang bentuk kakisan. iv) kerosakan atau kepincangan tugas (malfungsi) peralatan sebarang kerosakan mekanikal, elektrik atau elektronik, kepincangan tugas peralatan atau komputer, atau apa-apa saja kegagalan atau kerosakan terhadap fungsi kenderaan anda. v) konvulsi alam semula jadi sebarang kerugian atau kerosakan pada kenderaan anda akibat banjir, taufan, hurikan, ribut, ribut kencang, letupan gunung berapi, gempa bumi, tanah runtuh, gelinciran tanah, penurunan atau penenggelaman tanah/bumi atau konvulsi alam semula jadi yang lain. vi) kerosakan pada tayar sebarang kerosakan pada tayar kenderaan anda kecuali jika bahagian-bahagian lain kenderaan anda juga turut rosak pada masa yang sama. vii) kehilangan data elektronik kehilangan data elektronik dan sebarang akibat yang timbul daripada keadaan itu, secara langsung atau tidak langsung disebabkan oleh atau berkaitan dengan virus komputer. Ini termasuk kehilangan penggunaan, fungsi berkurangan atau apa-apa kerugian atau perbelanjaan yang berkaitan dengan data elektronik. viii) penipuan atau jenayah pecah amanah apa-apa kerugian atau kerosakan, termasuk kecurian, yang disebabkan oleh atau berpunca daripada perbuatan penipuan atau jenayah pecah amanah oleh sesiapa sahaja. ix) ekses amaun ekses yang dinyatakan dalam jadual dan ekses wajib yang dinyatakan dalam Seksyen 1(3) Syarat 3. Amaun inilah yang anda kena tanggung terlebih dahulu bagi setiap tuntutan di bawah polisi ini. 4 0618
2. Menyelenggara kenderaan anda Kami tidak akan membayar untuk yang berikut: • kenderaan anda tidak berada dalam keadaan dan pembaikan yang kurang baik kerana ia telah: • mempunyai sebarang kerosakan yang belum dibaiki • karat, kerosakan mekanikal atau kerosakan lain yang menyebabkannya tidak selamat untuk dipandu kenderaan anda tidak sesuai untuk digunakan di atas jalan raya (roadworthy).
3. Kerosakan masa lalu dan mutu kerja atau pembaikan yang kurang baik Kami tidak akan membayar untuk: • • • • kos untuk membetulkan kerosakan masa lalu contoh. kerosakan lama yang belum dibaiki kerugian atau kerosakan yang disebabkan oleh atau timbul daripada kerosakan masa lalu kos untuk memperbaiki mutu kerja atau membetulkan pembaikan yang tidak sempurna oleh anda atau oleh orang lain kehilangan atau kerosakan yang disebabkan oleh atau timbul daripada mutu kerja atau pembaikan yang tidak sempurna oleh anda atau orang lain. 3. Syarat-Syarat 1. Melapor kepada polis Anda mesti melaporkan setiap kejadian kepada polis. 2. Apa yang kami bayar Kami membuat keputusan sama ada untuk: • membaiki kenderaan anda; atau • membayar anda dalam bentuk tunai bagi kerosakan terhadap kenderaan anda; atau • membayar anda nilai pasaran sekiranya berlaku kebakaran, letupan atau disambar kilat ke atas polisi anda jika kenderaan anda diisytiharkan sebagai 'tidak berhemat dibaiki' (beyond economical repair); atau membayar anda nilai pasaran sekiranya berlaku pecah masuk, pecah rumah atau kecurian ke atas polisi anda jika kenderaan anda dicuri dan tidak boleh diperolehi kembali; atau mengembalikan atau mengganti kenderaan anda dengan kenderaan yang sama buatannya, modelnya, umurnya dan keadaan umumnya sekiranya berlaku kejadian kebakaran, letupan, disambar kilat, pecah masuk, pecah rumah atau kecurian. Untuk butiran lanjut tentang cara kami menyelesaikan tuntutan anda, anda boleh merujuk kepada Seksyen 8: Tuntutan dan apa yang kami bayar (Asas penyelesaian tuntutan) daripada polisi ini. 3. Ekses wajib Selain daripada ekses yang dinyatakan dalam jadual anda, kami akan menolak RM400 lagi sebagai ekses wajib bagi mana-mana satu tuntutan yang timbul di bawah seksyen ini jika kenderaan anda dipandu oleh anda atau mana-mana orang yang dibenarkan oleh anda: • • memegang lesen memandu Percubaan (P) atau Sementara (L); atau tidak dinamakan dalam jadual sebagai pemandu dinamakan. • adalah di bawah umur 21 tahun; atau Walau bagaimanapun, ekses wajib adalah tidak berkenaan jika kerugian atau kerosakan tersebut disebabkan oleh: • • • kebakaran, letupan atau disambar kilat pecah masuk, pecah rumah, kecurian kerosakan harta pihak ketiga atau tuntutan kecederaan tubuh badan pihak ketiga. 5 0618
Seksyen 2: Liabiliti terhadap Pihak Ketiga 1. Melindungi 1. Jenis liabiliti Kami akan mengganti rugi amaun yang anda dan/atau pemandu yang dibenarkan anda perlu bayar mengikut undang-undang kepada mana-mana pihak ketiga (termasuk kos dan perbelanjaan pihak ketiga) atas sebab: i) kematian atau kecederaan tubuh badan mana-mana orang melainkan mereka yang dikecualikan secara khusus di dalam polisi ini; dan/atau ii) kerosakan terhadap harta melainkan harta yang dikecualikan secara khusus di dalam polisi ini akibat kejadian yang berpunca dari penggunaan kenderaan anda di jalan. Perlindungan ini diperluaskan kepada pemandu yang dibenarkan anda dengan syarat pemandu yang dibenarkan anda itu mematuhi semua terma dan syarat polisi ini. 2. Had liabiliti kami Kami akan membayar sehingga amaun berikut bagi mana-mana satu tuntutan, atau satu siri tuntutan yang timbul akibat satu kejadian, dalam mana-mana satu tempoh insurans: i) ii) tanpa terhad untuk kematian atau kecederaan tubuh badan pihak ketiga; dan/atau sehingga RM3 juta had maksimum untuk kerosakan harta pihak ketiga. 3. Perlindungan untuk wakil sah di sisi undang-undang Berikutan kematian mana-mana orang yang dilindungi di bawah polisi ini, kami akan mengganti rugi wakil sah di sisi undang-undang orang tersebut bagi liabiliti yang dilindungi di bawah seksyen ini, dengan syarat wakil berkenaan mematuhi semua terma dan syarat polisi ini. 4. Kos guaman Jika anda atau pemandu yang dibenarkan anda dihadapkan pertuduhan memandu secara melulu dan berbahaya atau memandu secara cuai atau tidak bertimbang rasa di bawah Akta Pengangkutan Jalan 1987 atau sebarang kesalahan yang berkaitan dengan kejadian tersebut, kami akan membayar kos guaman yang ditanggung sehingga amaun maksimum RM2,000 kerana membela anda atau pemandu yang dibenarkan anda asalkan kos tersebut ditanggung di Malaysia, Republik Singapura dan Negara Brunei Darussalam dan persetujuan bertulis daripada kami telah diperoleh terlebih dahulu. Kami hanya akan membayar kos guaman dan kami tidak akan membayar sebarang penalti yang dikenakan terhadap anda atau pemandu yang dibenarkan anda. 5. Hak tuntut balik Kami berhak tidak membayar ganti rugi kepada anda atau pemandu yang dibenarkan anda jika antara anda telah memungkiri mana-mana syarat polisi atau jika tuntutan terkeluar dari skop perlindungan yang kami beri di bawah polisi ini. Walau bagaimanapun, jika kami dikehendaki untuk membayar sebarang jumlah penghakiman (judgment sum) berkaitan dengan sesuatu tuntutan di bawah seksyen ini kerana penguatkuasaan undang-undang di Malaysia, Republik Singapura atau Negara Brunei Darussalam, yang jika tidak kerananya kami tidak perlu membayarnya, kami berhak meminta anda dan/atau pemandu yang dibenarkan anda membayar balik kepada kami amaun yang dibayar itu termasuk sebarang kos yang ditanggung. 2. Tidak Melindungi Pengecualian berikut adalah khusus untuk Seksyen 2. Kami tidak akan membayar bagi: 1. kematian atau kecederaan tubuh badan kepada mana-mana penumpang yang dibawa untuk tujuan sewaan atau mengutip tambang. 2. kematian atau kecederaan tubuh badan kepada mana-mana orang di mana kematian atau kecederaan tersebut berlaku berpunca daripada dan semasa orang berkenaan melaksanakan tugasan untuk anda atau dengan pemandu yang dibenarkan anda. Di bawah Akta Pengangkutan Jalan 1987, polisi ini tidak perlu melindungi, kecuali dalam hal kenderaan motor yang membawa penumpang untuk sewa atau upah atau disebabkan oleh atau menurut suatu kontrak pekerjaan, liabiliti berkenaan dengan kematian atau kecederaan tubuh badan yang dialami oleh orang yang dibawa di dalam atau di atas kenderaan itu atau semasa memasuki atau menaiki atau turun dari kenderaan motor pada masa yang sama dengan kejadian itu yang menyebabkan timbulnya tuntutan tersebut. Semasa dalam tugasan - Mana-mana orang yang mati atau cedera (sama ada sebagai penumpang atau tidak) semasa berada di dalam atau di atas kenderaan di mana ini adalah sebahagian daripada tugasnya dengan pihak yang dilindungi contoh pencuci kereta, mekanik dan sebagainya. 3. kerosakan terhadap harta kepunyaan atau di bawah jagaan atau di bawah kawalan atau diamanahkan kepada anda atau pemandu yang dibenarkan anda dan/atau mana-mana ahli keluarga anda atau ahli keluarga pemandu yang dibenarkan anda. 6 0618
4. 5. 6. 7. 8. liabiliti kepada mana-mana orang yang dibawa di dalam atau di atas atau memasuki atau menaiki atau turun dari kenderaan anda kecuali dia dikehendaki dibawa atas sebab atau bagi tujuan melaksanakan kontrak pekerjaannya dengan anda atau pemandu yang dibenarkan anda dan/atau majikannya. Semasa melaksanakan kontrak pekerjaan - penumpang dikehendaki dibawa ke suatu destinasi untuk menjalankan tugas sebagaimana yang diperuntukkan dalam kontrak pekerjaan. Liabiliti terhadap penumpang selain dari: a) penumpang yang dibawa untuk tujuan sewaan atau mengutip tambang b) pekerja yang sedang melaksanakan kontrak pekerjaan; atau c) ahli keluarga anda atau ahli keluarga pemandu yang dibenarkan anda kecuali dia dikehendaki dibawa di dalam kenderaan anda atas sebab atau dengan tujuan untuk menjalankan tugas seperti yang diperuntukkan dalam kontrak pekerjaan. Dengan bayaran premium tambahan, polisi anda boleh diperluaskan untuk melindungi liabiliti ini. Anda boleh merujuk kepada susunan kata di Seksyen 4: Liabiliti dari sisi undang-undang terhadap penumpang daripada polisi ini mengenai apa yang dilindungi atau dikecualikan serta syarat dalam polisi ini. liabiliti yang disebabkan oleh penumpang yang menaiki atau turun dari kenderaan anda. Dengan bayaran premium tambahan, liabiliti bagi kemalangan yang disebabkan oleh penumpang anda boleh diinsuranskan secara berasingan. Anda perlu merujuk susunan kata di Seksyen 4: Liabiliti penumpang di sisi undang-undang kerana perbuatan cuai daripada polisi ini mengenai had limit perlindungan dan/atau pengecualian dan/atau syarat berkenaan dalam polisi ini. apa-apa tuntutan yang dibawa terhadap anda oleh mana-mana pemandu kenderaan anda, sama ada dibenarkan atau tidak. apa-apa tuntutan yang dibawa ke mahkamah terhadap mana-mana orang di mana-mana negara di luar Malaysia, Republik Singapura atau Negara Brunei Darussalam; dan/atau semua kos dan perbelanjaan perundangan yang tidak tertanggung atau boleh dituntut balik di Malaysia, Republik Singapura dan Negara Brunei Darussalam. 7 0618
Seksyen 3: Manfaat Lain Apabila anda membeli polisi anda dengan kami, anda layak untuk menerima manfaat berikut: 1. Pemandu Tambahan Pemandu dinamakan Anda boleh menamakan seberapa banyak pemandu dinamakan yang anda rasa perlu untuk memandu kenderaan anda tanpa sebarang kos tambahan. 2. Bantuan Penundaan Jika kenderaan anda tidak boleh dipandu atau tidak selamat untuk dipandu akibat sebarang kerosakan kepadanya yang melibatkan perlanggaran dan ia perlu ditunda, kami akan menyediakan kepada anda atau pemandu yang dibenarkan anda bantuan penundaan: Melindungi • bantuan penundaan di dalam Malaysia sahaja • sehingga maksimum 200 kilometer setiap perjalanan ulang-alik bagi mana-mana satu kejadian termasuk caj tol tanpa had yang perlu ditanggung dan wajar untuk memindahkan kenderaan anda ke: • bengkel terdekat atau yang kami tetapkan mengikut permintaan anda atau pemandu yang dibenarkan anda; atau • tempat simpanan yang selamat sementara menunggu pembaikan atau pelupusan sebarang kejadian yang berlaku dan menyebabkan kerosakan terhadap kenderaan anda di atas jalan seperti yang ditakrifkan dalam Seksyen 10 di polisi ini. bantuan penundaan disediakan 24 jam sehari; 7 hari seminggu. Tidak melindungi • untuk tujuan melupuskan atau menunda kenderaan anda dari satu bengkel ke bengkel yang lain • sebarang saman, kompaun atau denda daripada mana-mana pihak berkuasa dan sebarang yuran letak kereta tidak berbayar yang mungkin ditanggung. Syarat-syarat • anda atau pemandu yang dibenarkan anda mesti menghubungi Am Auto Assist 1300 88 2647 untuk mengatur bantuan penundaan • apabila kami berhubung dan dapat mengatur keperluan penundaan anda, kami akan mengatur bagi penundaan ini dari tempat kejadian kemalangan ke balai polis terdekat dan ke bengkel yang ditetapkan yang diluluskan atau ke tempat simpanan yang selamat di dalam jarak yang dinyatakan di atas. 8 0618
Seksyen 4: Perlindungan Opsyenal Berikut adalah senarai perlindungan opsyenal yang ditawarkan yang boleh anda tambah kepada polisi asas anda dengan membayar premium tambahan kepada kami. Perhatian bahawa hanya perlindungan opsyenal yang dicetak secara khusus dalam jadual adalah berkenaan bagi polisi ini. 1. Liabiliti dari Segi Undang-Undang Terhadap Penumpang Melindungi Kami akan mengganti rugi liabiliti anda atau pemandu yang dibenarkan anda terhadap mana-mana penumpang yang dibawa di dalam atau semasa menaiki atau memasuki atau turun dari kenderaan anda kecuali bagi: • kematian atau kecederaan tubuh badan mana-mana penumpang yang dibawa untuk sewaan atau mengutip tambang • kematian atau kecederaan tubuh badan mana-mana orang di mana kematian atau kecederaan tersebut berlaku berpunca daripada dan semasa orang berkenaan melaksanakan tugasan untuk anda atau untuk pemandu yang dibenarkan anda kerosakan terhadap harta kepunyaan atau di bawah jagaan atau di bawah kawalan atau diamanahkan kepada anda atau pemandu yang dibenarkan anda dan/atau mana-mana ahli keluarga anda atau ahli keluarga pemandu yang dibenarkan anda liabiliti kepada mana-mana orang yang juga ahli keluarga anda dan/atau ahli keluarga pemandu yang dibenarkan anda yang menjadi penumpang di dalam kenderaan anda kecuali dia dikehendaki dibawa dalam atau di atas dengan sebab atau bagi tujuan melaksanakan kontrak pekerjaannya dengan anda atau pemandu yang dibenarkan anda dan/atau majikannya liabiliti yang disebabkan oleh penumpang yang menaiki atau turun dari kenderaan anda
• apa
-apa tuntutan yang dibawa terhadap anda oleh mana
-mana pemandu kenderaan anda, sama ada dibenarkan atau tidak
• apa
-apa tuntutan yang dibawa terhadap mana
-mana orang ke mahkamah di mana
-mana negara di luar Malaysia, Republik Singapura atau Negara Brunei Darussalam; dan/atau semua kos dan perbelanjaan perundangan yang tidak tertanggung atau boleh dituntut balik di Malaysia, Republik Singapura dan Negara Brunei Darussalam. Syarat
-syarat Jika semasa berlakunya kejadian yang membawa kepada tuntutan di bawah endorsemen ini, kenderaan anda membawa penumpang lebih daripada bilangan had maksimum yang dibenarkan oleh undang
-undang, liabiliti kami akan dihadkan kepada bilangan penumpang yang dinyatakan pada kenderaan yang didaftarkan dengan Jabatan Pengangkutan Jalan (JPJ). Jika bilangan penumpang yang dibawa di dalam kenderaan semasa berlakunya suatu kejadian itu lebih daripada bilangan maksimum yang dibenarkan oleh undang
-undang, kami tidak akan membayar tuntutan mereka secara penuh. Sebarang bayaran yang kami buat kepada orang yang membuat tuntutan di bawah endorsemen ini akan dikurangkan berkadaran dengan nisbah bilangan penumpang maksimum dibenarkan oleh undang
-undang ke atas jumlah sebenar penumpang yang dibawa, pada masa kejadian. Perbezaan di antara jumlah yang kami bayar dan tuntutan yang akan dibayar kepada setiap penumpang yang diinsuranskan yang membuat tuntutan di bawah endorsemen ini akan ditanggung oleh anda atau pemandu yang dibenarkan anda. Bahagian yang kami bayar akan dikira berdasarkan formula berikut: Jumlah penumpang dibenarkan oleh undang
-undang Bilangan sebenar penumpang yang dibawa ketika kejadian X Jumlah tuntutan diberikan 2. Perluasan Perlindungan ke Negara Thailand Melindungi Kami akan memperluaskan perlindungan kami di bawah Seksyen 1 dan Seksyen 2(1)(1)(ii) polisi ini terhadap kenderaan anda semasa ianya digunakan di Negara Thailand berkuatkuasa dari masa perlindungan tersebut dibeli pada [nyatakan tarikh] hingga tengah malam (Waktu Rasmi Malaysia) pada [nyatakan tarikh]. Had liabiliti yang kami berikan di bawah Seksyen 2(1)(1)(ii) adalah sehingga jumlah maksimum sebanyak RM100,000 sahaja. Syarat
-syarat Manfaat ini tidak melindungi liabiliti dari segi undang
-undang di bawah Seksyen 2(1)(1)(i) semasa kenderaan anda digunakan di Negara Thailand. 3. Perluasan Perlindungan ke Kalimantan Melindungi Kami akan memperluaskan perlindungan kawasan geografi kami di dalam polisi ini untuk meliputi Kalimantan berkuatkuasa dari masa pembelian pada [nyatakan tarikh] hingga ke tengah malam pada [nyatakan tarikh] tertakluk kepada had liabiliti sebanyak RM50,000 di bawah Seksyen 2(1)(1)(i) dan 2(1)(1)(ii). 9 0618
4. Liabiliti Penumpang di Sisi Undang-Undang kerana Perbuatan Cuai Melindungi Kami akan memperluaskan perlindungan kami di bawah Seksyen 2 polisi ini termasuk liabiliti di sisi undang-undang yang ditanggung oleh mana-mana penumpang di dalam kenderaan anda dengan syarat penumpang itu: • tidak memandu kenderaan anda • tidak layak mendapat ganti rugi di bawah mana-mana polisi insurans yang lain; dan • mematuhi semua terma dan syarat polisi ini seolah-olah dia ialah anda. Tidak melindungi Kami tidak akan membayar untuk: • kematian atau kecederaan tubuh badan terhadap sesiapa yang bekerja untuk anda atau penumpang, dan orang itu meninggal atau cedera semasa melaksanakan kontrak pekerjaannya kerosakan harta kepunyaan atau yang diamanahkan atau berada dalam jagaan atau kawalan anda atau penumpang atau ketika yang dibawa di dalam kenderaan anda; dan/atau kematian atau kecederaan tubuh badan kepada pemandu atau mana-mana penumpang lain yang berada di dalam kenderaan anda dalam masa yang sama. 10 0618
Seksyen 5: Diskaun Tanpa Tuntutan Seksyen ini menjelaskan sistem ganjaran yang dikenali sebagai 'Diskaun Tanpa Tuntutan' atau 'No Claim Discount' (NCD). 1. Diskaun Tanpa Tuntutan (NCD) Jika anda telah menginsuranskan kenderaan anda selama 12 bulan secara berterusan dan anda atau sesiapa yang lain tidak membuat apa- apa tuntutan terhadap polisi ini dalam tempoh tersebut, suatu NCD akan diberikan setiap kali polisi diperbaharui. NCD ini akan meningkat setiap tahun polisi diperbaharui selagi anda terus tidak membuat tuntutan mengikut peratusan berikut: Insurans bebas tuntutan mengikut tahun Kelayakan NCD Selepas 1 tahun berterusan tanpa tuntutan 25% Selepas 2 tahun berterusan tanpa tuntutan 30% Selepas 3 tahun berterusan tanpa tuntutan 38 1/3% Selepas 4 tahun berterusan tanpa tuntutan 45% Selepas 5 tahun berterusan tanpa tuntutan dan seterusnya 55% 2. Satu Tuntutan dan Diskaun Tanpa Tuntutan Anda Turun Menjadi Sifar Jika anda atau sesiapa yang lain mengalami kejadian yang menyebabkan tuntutan terhadap polisi ini, kelayakan NCD yang anda telah kumpulkan akan menjadi sifar semasa pembaharuan seterusnya dan proses mengumpul NCD anda terpaksa dimulakan semula. Jika sesuatu tuntutan diterima selepas NCD diberikan, kami berhak menuntut semula daripada anda NCD yang telah diberikan. 3. Diskaun Tanpa Tuntutan Anda Tidak Boleh Dipindah Milik NCD adalah hak peribadi anda dan ini bermakna jika anda menjual kenderaan anda dan kami bersetuju memindahkan polisi ini kepada pemilik baharu, NCD anda tidak boleh dipindahkan bagi manfaat pemilik baharu itu. 4. Penarikan Balik NCD Sepanjang tempoh diinsuranskan, jika anda ingin menarik balik NCD daripada polisi ini, anda mungkin perlu membayar premium tambahan kepada kami untuk menggantikan NCD yang telah anda terima di bawah polisi ini. 5. Jika Diskaun Tanpa Tuntutan Tidak Digunakan Bagi setiap tahun di mana NCD tidak digunakan oleh anda, NCD yang terkumpul dan berkenaan di bawah polisi ini akan berkurangan setiap tahun ia tidak digunakan mengikut skala tertera di dalam jadual di bawah klausa 1 seksyen ini. 11 0618
Seksyen 6: Syarat-syarat Am dan Tanggungjawab-Tanggungjawab Anda 1. Syarat-Syarat Am Syarat-syarat am yang ditetapkan di dalam seksyen ini adalah berkenaan untuk semua perlindungan di bawah polisi anda. 1. Rujukan kepada Sistem Penilaian Pasaran kenderaan bermotor Ini merujuk kepada Sistem Penilaian Pasaran kenderaan bermotor yang diluluskan oleh Persatuan Insurans Am Malaysia (PIAM) untuk menentukan amaun diinsuranskan kenderaan anda pada masa anda membeli/memperbaharui polisi ini dan juga nilai pasaran kenderaan anda pada masa berlakunya kerugian tersebut. Apabila tuntutan dibuat, nilai pasaran kenderaan anda akan ditentukan oleh ISM Automotive Business Intelligence System dan nilai ini akan diterima sebagai kos pembelian kenderaan gantian yang sama buatannya, modelnya, umurnya dan keadaannya pada masa kerugian berlaku. Jika tiada nilai pasaran daripada ISM Automotive Business Intelligence System bagi kenderaan anda, nilai pasaran kenderaan itu akan ditentukan oleh Ajuster, yang dipersetujui oleh anda dan kami. Penilaian yang dibuat oleh ISM Automotive Business Intelligence System atau Ajuster adalah muktamad berkaitan dengan nilai pasaran kenderaan anda di dalam mana-mana prosiding undang-undang terhadap kami. 2. Sewa beli Sekiranya kenderaan anda adalah di bawah perjanjian sewa beli dengan syarikat sewa beli yang dinamakan di dalam jadual sebagai pemilik, anda bersetuju tanpa syarat bahawa sebarang tuntutan yang kami bayar secara tunai disebabkan oleh kebakaran, letupan, disambar kilat, pecah masuk, pecah rumah atau kecurian di bawah polisi ini akan diberi kepada pemilik selagi mereka kekal menjadi pemilik kenderaan anda pada masa berlakunya kejadian. Akuan penerimaan daripada pemilik akan membebaskan kami daripada sebarang tuntutan atau liabiliti selanjutnya berkaitan dengan kerugian atau kerosakan tersebut. Bagi semua tujuan lain, anda dianggap sebagai pihak prinsipal di bawah polisi ini dan bukannya ejen atau pemegang amanah bagi pemilik dan anda tidak menyerahkan hak, manfaat dan tuntutan anda di bawah polisi ini kepada pemilik. Anda tidak boleh menyerahkan hak, manfaat dan tuntutan anda di bawah polisi ini kepada sesiapa tanpa persetujuan bertulis daripada kami. Walau bagaimanapun, sebarang pembayaran yang disebabkan oleh perlanggaran atau terbalik akibat kemalangan yang disebabkan oleh kesalahan sendiri di bawah Seksyen 1(1) polisi ini akan dibayar terus kepada anda. 3. Pinjaman majikan Sekiranya kenderaan anda diperolehi di bawah perjanjian pinjaman majikan, anda bersetuju tanpa syarat bahawa sebarang tuntutan yang kami bayar secara tunai disebabkan oleh kebakaran, letupan, disambar kilat, pecah masuk, pecah rumah atau kecurian di bawah polisi ini akan dibayar di atas nama majikan yang namanya tercatat di dalam jadual selagi pinjaman itu belum dilunaskan pada masa kejadian yang menyebabkan tuntutan. Akuan penerimaan daripada majikan akan membebaskan kami daripada tuntutan atau liabiliti selanjutnya bagi kejadian tersebut. Walau bagaimanapun, sebarang pembayaran yang disebabkan oleh perlanggaran atau terbalik akibat kemalangan yang disebabkan oleh kesalahan sendiri di bawah Seksyen 1(1) polisi ini akan dibayar terus kepada anda. 4. Perjanjian pajakan Sekiranya kenderaan anda diperolehi di bawah perjanjian pajakan dengan syarikat pajakan yang dinamakan di dalam jadual sebagai pemberi pajak, anda bersetuju tanpa syarat bahawa bayaran tunai yang kami bayar disebabkan oleh kebakaran, letupan, disambar kilat, pecah masuk, pecah rumah atau kecurian di bawah polisi ini akan dibuat kepada pemberi pajak selagi perjanjian pajakan itu masih sah pada masa berlakunya kejadian itu. Akuan penerimaan dari pemberi pajak akan membebaskan kami sepenuhnya daripada tuntutan liabiliti selanjutnya yang berkaitan dengan kerugian atau kerosakan tersebut. Bagi semua tujuan lain, anda adalah pihak prinsipal di bawah polisi ini dan bukannya ejen atau pemegang amanah bagi pemberi pajak dan anda tidak menyerahkan hak, manfaat dan tuntutan anda di bawah polisi ini kepada pemberi pajak. Anda tidak boleh menyerahkan hak, manfaat dan tuntutan anda di bawah polisi ini kepada sesiapa tanpa persetujuan bertulis daripada kami. Walau bagaimanapun, sebarang pembayaran yang disebabkan oleh perlanggaran atau terbalik akibat kemalangan yang disebabkan oleh kesalahan sendiri di bawah Seksyen 1(1) polisi ini akan dibayar terus kepada anda. 5. Subrogasi (mengambil tindakan terhadap pihak lain) Kami akan berhak mengambil alih kesemua hak dan remedi yang anda ada terhadap mana-mana pihak ketiga yang menyebabkan kejadian dan mengakibatkan kerugian dan/atau kerosakan dan kami mempunyai budi bicara mutlak dalam mengendalikan prosiding yang difailkan oleh kami dengan perbelanjaan dan kos kami sendiri, terhadap pihak ketiga dan dalam penyelesaian atau membela mana-mana tuntutan itu dan anda akan memberi apa-apa maklumat dan bantuan yang mungkin kami perlu dari semasa ke semasa termasuklah menyerahkan kesemua hak untuk bertindak atas nama anda. Anda mestilah memberi kami kerjasama yang sepenuhnya untuk melindungi hak subrogasi kami dan memberikan segala bantuan yang kami memerlukan. 12 0618
6. Lebih dari satu insurans yang melindungi kenderaan yang sama i) Anda mesti memberitahu kami secara bertulis jika mempunyai lain-lain insurans yang turut melindungi kenderaan anda dalam tempoh diinsuranskan ii) Jika suatu tuntutan dibuat di bawah polisi ini dan kerugian tersebut juga dilindungi oleh polisi insurans lain yang anda ambil, kami akan hanya membayar bahagian kami mengikut nisbah pro-rata dari kerugian atau kerosakan sepenuhnya. Kami tidak akan membayar tuntutan terlebih dahulu dan kemudian menuntut balik dari syarikat insurans lain yang turut juga bertanggungjawab ke atas kehilangan atau kerosakan tersebut. 7. Menyelesaikan pertikaian Jika berlaku perselisihan atau pertikaian tentang sebarang perkara yang berkaitan dengan polisi ini yang melibatkan amaun melebihi RM250,000, seorang Penimbang Tara akan dilantik oleh anda dan kami bersama secara bertulis untuk menyelesaikan perselisihan atau pertikaian ini. Jika anda dan kami tidak boleh bersetuju tentang siapakah yang akan menjadi Penimbang Tara dalam masa sebulan seperti yang dikehendaki, maka anda dan kami boleh masing-masing melantik seorang Penimbang Tara. Kedua-dua Penimbang Tara tersebut akan kemudian mendengar perselisihan atau pertikaian bersama dengan seorang Pengadil yang mereka lantik bersama. Jika Penimbang Tara tidak bersetuju dalam pemilihan Pengadil dalam masa tiga puluh (30) hari, maka seorang Pengadil akan dilantik oleh Pusat Timbang Tara Serantau Kuala Lumpur. Jika jumlah yang dipertikaikan adalah kurang daripada RM250,000 dan anda tidak puas hati dengan tindakan yang diambil oleh kami atau keputusan kami, anda boleh mendapatkan bantuan melalui Unit Pengurusan Aduan kami dan sebagai alternatif, boleh mendapatkan pembelaan atau bantuan daripada Ombudsman Perkhidmatan Kewangan (OFS). Untuk mendapatkan maklumat lanjut tentang penyelesaian pertikaian, anda boleh merujuk kepada Seksyen 9: Maklumat lain yang perlu anda ketahui daripada polisi ini. 8. Percanggahan perkataan dalam susunan kata polisi Bagi mengelakkan kekeliruan, versi polisi Bahasa Inggeris akan mengatasi versi Bahasa Malaysia (Melayu) ini pada setiap masa. 2. Tanggungjawab Anda Apabila anda membeli polisi daripada kami atau membuat tuntutan, anda mempunyai tanggungjawab tertentu yang dinyatakan dalam seksyen ini. Tanggungjawab ini juga berkenaan ke atas pemandu yang dibenarkan anda dan mana-mana wakil sah di sisi undang-undang yang dilindungi di bawah polisi ini. Jika anda tidak memenuhi tanggungjawab anda, kami boleh menolak polisi ini dan/atau tidak akan membayar tuntutan anda di bawah polisi ini. 1. Tanggungjawab anda memberitahu kami i) Kontrak Insurans Pengguna Jika insurans yang anda pohon ini tidak berkaitan sama sekali dengan perdagangan, perniagaan atau profesion anda, anda berkewajipan mengambil langkah yang munasabah untuk tidak membuat salah nyataan semasa menjawab apa-apa soalan dalam borang cadangan (atau semasa anda membuat permohonan insurans ini) iaitu, anda sepatutnya menjawab semua soalan dengan tepat dan sepenuhnya. Kegagalan mengambil langkah yang munasabah dalam menjawab apa-apa soalan boleh menyebabkan kami mengelak kontrak insurans, menolak atau mengurangkan tuntutan anda, menukar terma atau menamatkan kontrak insurans anda mengikut remedi-remedi yang diperuntukan di bawah Jadual 9 Akta Perkhidmatan Kewangan 2013. Anda juga dikehendaki mendedahkan lain-lain perkara yang anda tahu sebagai berkaitan kepada keputusan kami sama ada untuk menerima atau tidak risiko dan kadar dan terma yang hendak dipakai. Anda juga bertanggungjawab memberitahu kami serta merta jika pada bila-bila masa selepas kontrak insurans anda berkuat kuasa, semasa memohon dengan kami untuk membuat perubahan atau memperbaharui, apa-apa maklumat yang diberi di dalam borang cadangan (atau semasa anda membuat permohonan insurans ini) tidak tepat atau telah berubah. 13 0618
ii) Kontrak Insurans Komersial Jika insurans yang anda pohon ini berkaitan sepenuhnya dengan perdagangan, perniagaan atau profesion anda, anda bertanggungjawab mendedahkan apa-apa perkara yang anda tahu sebagai berkaitan kepada keputusan kami sama ada untuk menerima atau tidak risiko dan kadar dan terma yang hendak dipakai, serta apa-apa perkara seorang yang munasabah dalam hal keadaan itu boleh dijangkakan tahu sebagai berkaitan, kegagalan berbuat demikian boleh menyebabkan kami mengelak kontrak insurans, menolak atau mengurangkan tuntutan anda, menukar terma atau menamatkan kontrak insurans anda. Anda juga bertanggungjawab memberitahu kami serta merta jika pada bila-bila masa selepas kontrak insurans anda berkuat kuasa, semasa memohon dengan kami untuk membuat perubahan atau memperbaharui, apa-apa maklumat yang diberi di dalam borang cadangan (atau semasa anda membuat permohonan insurans ini) tidak tepat atau telah berubah. Jika anda memberi pernyataan salah tentang mana-mana fakta kepada kami sebelum polisi berkuat kuasa, contoh-contoh tindakan yang boleh kami ambil terhadap anda termasuk yang berikut tetapi tidak terhad kepada: • isytiharkan polisi anda sebagai terbatal dari mula lagi (iaitu polisi dianggap tidak sah), dan kami boleh tidak pulangkan apa-apa premium yang dibayar kepada kami batalkan polisi tersebut dan pulangkan premium setelah ditolak caj pembatalan atau menuntut premium yang belum dibayar • tuntut semula apa-apa kekurangan premium yang tidak dikenakan • tidak membayar mana-mana tuntutan yang telah atau akan dikemukakan di bawah polisi; atau • berhak menuntut kembali dari anda jumlah mana-mana tuntutan yang telah dibayar di bawah polisi atau mana-mana tuntutan yang terpaksa kami bayar dibawah undang-undang jalanraya, termasuk kos membuat tuntutan. 2. Bekerjasama Anda mesti: • bercakap benar, bersikap jujur dan berterus terang dalam sebarang kenyataan yang anda buat kepada kami • bekerjasama sepenuhnya dengan kami, walaupun apabila kami telah membayar tuntutan anda, termasuk: memberi kami semua maklumat, dokumen dan bantuan yang kami perlukan untuk mengendalikan tuntutan anda • serta-merta memaklumkan kami tentang sebarang makluman yang anda terima mengenai apa-apa kejadian • ditemuramah oleh pihak kami atau wakil kami • hadir di mahkamah untuk memberikan keterangan sediakan kenderaan anda untuk kami membuat pemeriksaan pada setiap masa yang munasabah apabila diminta berbuat demikian. 3. Melindungi kenderaan anda Kami hanya akan membayar anda di bawah polisi ini jika langkah yang munasabah telah diambil untuk mengelak daripada sebarang keadaan yang boleh mengakibatkan berlakunya tuntutan. Polisi ini tidak akan melindungi anda jika anda atau pemandu yang dibenarkan anda memandu secara melulu, contoh. di mana anda atau pemandu yang dibenarkan anda tahu adanya bahaya tetapi dengan sengaja tidak mengambil langkah-langkah mencegahnya. Ini termasuk dan tidak terhad kepada: • membiarkan kenderaan anda tanpa pengawasan semasa ia tidak dikunci • membiarkan kenderaan anda tanpa pengawasan dengan kunci ditinggalkan di dalam atau di atas kenderaan anda. 4. Menyelenggara kenderaan anda Kami hanya akan membayar anda di bawah polisi ini jika kenderaan anda diselenggara secara munasabah supaya cekap dan layak dipandu di jalan raya. Anda mesti mendapat kebenaran kami jika anda membuat sebarang pengubahsuaian yang akan menambah dalam apa juga cara yang akan memberikan kesan terhadap prestasi kenderaan anda. 5. Mengelakkan kerugian atau kerosakan lanjut Jika sesuatu kejadian berlaku, segala yang munasabah mesti dilakukan untuk mencegah kerugian atau kerosakan selanjutnya kepada kenderaan anda. 6. Pembaikan Sebarang pembaikan kenderaan anda tidak boleh dimulakan atau diluluskan tanpa kelulusan kami. Jika anda berbuat demikian, maka kami boleh memutuskan untuk tidak membayar bagi pembaikan tersebut. 7. Membuat laporan polis Anda mesti membuat laporan polis bagi sebarang kemalangan jalan raya dalam masa 24 jam atau seperti yang ditetapkan di bawah undang-undang. 8. Lain-lain Kami hanya akan bertanggungjawab untuk menanggung rugi anda di bawah polisi ini jika anda mematuhi semua terma dan syarat polisi ini. Pemandu yang dibenarkan anda dan mana-mana wakil sah anda yang mahu perlindungan di bawah polisi ini juga tertakluk kepada syarat-syarat ini. 14 0618
Seksyen 7: Pengecualian Am Pengecualian yang dinyatakan dalam seksyen ini adalah berkenaan dengan polisi anda. Ini adalah sebagai tambahan kepada pengecualian yang disebutkan dalam Seksyen 1, 2, 3 dan 4 di bawah subjek 'Tidak melindungi'. 1. Kejadian Kami tidak akan melindungi sebarang kejadian yang berlaku di luar Malaysia, Republik Singapura dan Negara Brunei Darussalam kecuali perlindungan diberikan. Di Malaysia, liabiliti kami di bawah polisi ini tertakluk kepada Akta Pengangkutan Jalan 1987 dan terma-terma dan syarat-syarat polisi ini sahaja, dan liabiliti kami di luar Malaysia tertakluk kepada terma-terma dan syarat-syarat polisi ini sahaja. Dengan bayaran premium tambahan, polisi anda boleh diperluaskan untuk melindungi penggunaan kenderaan anda di Negara Thailand atau Kalimantan sahaja jika anda membeli perluasan perlindungan yang ditetapkan. Anda boleh merujuk kepada susunan kata polisi di Seksyen 4: Perluasan perlindungan ke Negara Thailand atau Kalimantan dalam polisi ini. 2. Anda dan Pemandu yang Dibenarkan Anda Kami tidak akan memberi perlindungan jika anda atau pemandu yang dibenarkan anda yang memandu kenderaan anda: i) berada di bawah pengaruh minuman keras atau arak yang memabukkan, narkotik, dadah berbahaya atau dadah-dadah lain yang memudaratkan atau bahan yang memabukkan sehingga ke tahap tidak dapat mengawal kenderaan anda dengan sewajarnya. Anda atau pemandu yang dibenarkan anda akan dianggap tidak dapat mengawal kenderaan anda dengan sewajarnya jika selepas ujian toksikologi atau setara dengannya, ia menunjukkan bahawa tahap alkohol di dalam nafas, darah atau air kencing anda atau pemandu yang dibenarkan anda adalah lebih tinggi daripada had yang ditetapkan menurut Seksyen 45G(1) Akta Pengangkutan Jalan 1987 sebanyak 80mg alkohol di dalam 100ml darah (atau setara bagi nafas atau air kencing) atau apa sahaja undang-undang yang sedang berkuat kuasa pada masa itu. ii) tidak mempunyai lesen memandu sah untuk memandu kenderaan. Syarat ini adalah tidak berkenaan jika anda atau pemandu yang dibenarkan anda mempunyai lesen yang telah luput tetapi tidak hilang kelayakan memiliki atau memperolehi lesen memandu di bawah mana-mana undang-undang yang sedia ada, undang-undang kecil atau peraturan yang ada. 3. Pemandu yang Tidak Dibenarkan Kami tidak akan memberi perlindungan bagi mana-mana kejadian, kerugian, kerosakan atau liabiliti yang disebabkan oleh, dialami atau ditanggung sewaktu kenderaan anda, yang mana indemniti diberikan di bawah polisi ini, dipandu oleh mana-mana orang selain daripada pemandu yang dibenarkan atau orang yang memandu di bawah arahan anda atau dengan kebenaran anda. 4. Penggunaan Kenderaan Kami tidak akan memberi perlindungan sekiranya kenderaan anda digunakan: i) untuk sebarang tujuan yang menyalahi undang-undang atau sebarang percubaan untuk melakukan sesuatu yang menyalahi undang- undang contoh. melanggar undang-undang jenayah atau undang-undang sah negara di mana kenderaan anda digunakan ii) berlatih untuk atau mengambil bahagian dalam sukan permotoran, pertandingan (selain acara mencari harta karun), rali, perentak perlumbaan (pacemaking), ujian keandalan (reliability trial), ujian kelajuan cubaan; atau iii) di mana-mana litar perlumbaan. Kami tidak akan memberi perlindungan bagi kerosakan tambahan sekiranya selepas kejadian atau kerosakan, anda atau pemandu yang dibenarkan anda: • membiarkan kenderaan anda tidak dijaga atau gagal mengambil langkah berjaga-jaga sewajarnya untuk mencegah kerugian atau kerosakan selanjutnya terus memandu kenderaan anda dalam keadaan yang rosak sebelum sebarang pembaikan dilakukan. 5. Tuntutan Palsu Dan Melampau Jika mana-mana tuntutan anda adalah palsu atau yang sengaja dilebih-lebihkan secara menipu, atau jika anda atau sesiapa yang bertindak bagi pihak anda, menggunakan cara palsu bagi mendapat sebarang manfaat di bawah polisi ini, keseluruhan tuntutan tidak akan dibayar atau berbayar kepada anda. Jika kami terpaksa juga membuat bayaran bagi sebarang tuntutan kepada pihak ketiga, kami berhak menuntut kembali jumlah yang telah dibayar dan apa-apa kos yang ditanggung daripada anda. 6. Risiko Peperangan Kami tidak akan melindungi bagi apa-apa kerugian, kerosakan atau liabiliti (termasuk kos membela sebarang tindakan) dalam apa juga cara sama ada secara langsung atau tidak langsung yang berkaitan dengan: i) peperangan, penaklukan, tindakan musuh luar negara, permusuhan atau operasi seakan-akan peperangan (sama ada peperangan diisytiharkan ataupun tidak), perang saudara, tindakan keganasan, dahagi, pemberontakan atau revolusi; atau ii) mogok, rusuhan, kekacauan awam yang meningkat hingga boleh dikatakan sebagai suatu pemberontakan, revolusi atau rampasan kuasa tentera. 15 0618
7. Risiko Nuklear Kami tidak akan melindungi bagi apa-apa kemalangan, kerugian atau kerosakan terhadap sebarang harta atau sebarang kerugian atau liabiliti berpunca daripada (termasuk kerugian turutan serta kos untuk membela sebarang tindakan) yang berkaitan dalam apa juga cara dengan pengendalian yang menggunakan proses pembelahan atau pengabungan nuklear, atau semasa mengendalikan bahan radioaktif. Ini termasuk, tetapi tidak terhad kepada: i) penggunaan reaktor nuklear seperti longgokan atom, pemecut zarah atau generator dan alat-alat yang serupa dengannya ii) penggunaan, pengendalian atau pengangkutan bahan radioaktif yang berkaitan dengan sebarang tindakan keganasan iii) penggunaan, pengendalian atau pengangkutan apa-apa senjata atau alat letupan yang menggunakan proses pembelahan atau pengabungan nuklear; atau iv) penggunaan, pengendalian atau pengangkutan bahan radioaktif. 8. Konvulsi Alam Semula Jadi Kami tidak akan melindungi bagi sebarang kerugian, kerosakan atau liabiliti akibat banjir, taufan, hurikan, ribut, ribut kencang, letupan gunung berapi, gempa bumi, tanah runtuh, gelinciran tanah, penurunan atau penenggelaman tanah/bumi atau konvulsi alam semula jadi yang lain. 9. Liabiliti Berkontrak Kami tidak akan melindungi apa-apa liabiliti yang berpunca daripada sesuatu perjanjian yang mana kami tidak akan bertanggungjawab sekiranya perjanjian tersebut tidak wujud. 16 0618
Seksyen 8: Tuntutan dan Apa yang Kami Bayar (Asas Penyelesaian Tuntutan) 1. Membuat Tuntutan Langkah 1 Kumpul maklumat dan buat laporan polis Anda perlu mendapatkan maklumat berikut jika ianya berkaitan dengan kejadian itu: i) untuk semua pemandu: nama penuh dan nombor NRIC • alamat kediaman; dan • nombor telefon ii) untuk semua kenderaan yang terlibat: jenis dan model • nombor pendaftaran; dan • butiran insurans iii) tarikh, masa dan lokasi kejadian iv) diskripsi berkaitan kejadian Anda perlu membuat laporan polis untuk semua kemalangan jalan dalam masa 24 jam atau seperti yang diperlukan di bawah undang-undang dan melakukan segala yang diperlukan untuk membantu pihak polis menjalankan siasatan mereka. Anda tidak boleh melakukan mana-mana yang berikut: • mengaku bertanggungjawab bagi mana-mana kejadian • berunding atau menyelesaikan sebarang tuntutan yang dibuat terhadap anda, melainkan anda telah mendapatkan kebenaran bertulis daripada kami. Langkah 2 Bantuan kejadian dan penundaan (jika perlu) Hubungi Kami Dahulu dan kami sedia berkhidmat 24 jam sehari; 7 hari seminggu: • untuk bantuan menunda jika kenderaan anda tidak selamat untuk dipandu • bantuan kejadian • untuk senarai bengkel yang diluluskan kami dan bengkel panel yang diluluskan kami. Langkah 3 Maklumkan tuntutan anda hubungi kami dan maklumkan tentang tuntutan bagi kejadian tersebut dengan butiran di atas: dalam tempoh tujuh (7) hari jika anda tidak hilang upaya dari segi fizikal atau tidak dimasukkan ke hospital berikutan kejadian tersebut dalam tempoh tiga puluh (30) hari atau secepat yang boleh dilakukan jika anda hilang upaya dari segi fizikal dan dimasukkan ke hospital disebabkan oleh kejadian tersebut
lengkapkan borang tuntutan sepenuhnya dan kembalikannya kepada kami dengan dokumen yang berkaitan dalam tempoh masa dua puluh satu (21) hari dari tarikh pemberitahuan anda seperti di atas. Kami tidak bertanggungjawab jika terdapat kelewatan di pihak anda untuk menyerahkan borang tuntutan yang lengkap berserta dengan kesemua dokumen yang diperlukan. untuk sebarang tuntutan yang dibuat oleh pihak ketiga terhadap anda, anda mesti memberitahu kami tentangnya dengan serta-merta dan mesti menghantar kepada kami apa-apa pemberitahuan tuntutan, notis pendakwaan atau inkues yang akan berlaku, saman, writ atau sebarang surat daripada peguam tanpa berlengah atau dalam masa empat belas (14) hari dari tarikh penerimaan dokumen berkenaan. Mentaksir tuntutan anda (jika perlu) untuk sebarang tuntutan yang dibuat oleh pihak ketiga terhadap anda, anda mesti memberitahu kami tentangnya dengan serta-merta dan mesti menghantar kepada kami apa-apa pemberitahuan tuntutan, notis pendakwaan atau inkues yang akan berlaku, saman, writ atau sebarang surat daripada peguam tanpa berlengah atau dalam masa empat belas (14) hari dari tarikh penerimaan dokumen berkenaan. Mentaksir tuntutan anda (jika perlu) menghantar kenderaan anda kepada mana-mana bengkel yang diluluskan kami untuk menilai kerosakan kenderaan anda anda mesti mendapatkan persetujuan kami secara bertulis sebelum anda membaiki kenderaan anda atau menanggung sebarang perbelanjaan. Langkah 5 Menyelesaikan tuntutan anda Kami mempunyai pilihan untuk menyelesaikan tuntutan anda menerusi mana-mana cara berikut: • membaiki kenderaan anda; atau • membayar anda dalam bentuk tunai bagi kerosakan kenderaan anda; atau • membayar tuntutan anda atas dasar kerugian menyeluruh sekiranya berlaku kebakaran, letupan, disambar kilat, pecah masuk, pecah rumah atau kecurian; atau mengembalikan atau mengganti kenderaan anda dengan kenderaan yang sama buatannya, modelnya, umurnya dan keadaan umumnya sekiranya berlaku kebakaran, letupan, disambar kilat, pecah masuk, pecah rumah atau kecurian; atau • membayar untuk apa-apa kematian, kecederaan badan atau kerosakan harta kepada mana-mana pihak ketiga dan kos guaman yang menjadi tanggungjawab anda di sisi undang-undang membayar perlindungan opsyenal yang telah anda tambah kepada polisi anda. Langkah 6 Ekses Untuk menyelesaikan tuntutan anda, anda mesti membayar sebarang ekses yang dikenakan. 17 0618
2. Apa yang Kami Bayar Jika kami bersetuju untuk membayar tuntutan anda dan bergantung kepada perlindungan polisi anda, kami akan: • menentukan sama ada untuk membaiki kenderaan anda, atau membayar anda dalam bentuk tunai sehingga RM5,000 setiap kejadian bagi kerosakan terhadap kenderaan anda sekiranya berlaku perlanggaran atau terbalik akibat kemalangan yang disebabkan oleh kesalahan sendiri menentukan sama ada untuk membaiki kenderaan anda, atau membayar anda dalam bentuk tunai bagi kerosakan terhadap kenderaan anda, atau membayar anda nilai pasaran atas dasar kerugian menyeluruh, atau mengembalikan atau mengganti kenderaan anda dengan kenderaan yang sama buatannya, modelnya, umurnya dan keadaan umumnya sekiranya disebabkan oleh kebakaran, letupan, disambar kilat, pecah masuk, pecah rumah atau kecurian membayar untuk apa-apa kematian, kecederaan tubuh badan atau kerosakan harta kepada mana-mana pihak ketiga dan kos guaman yang menjadi tanggungjawab anda di sisi undang-undang membayar untuk sebarang pilihan opsyenal yang telah anda tambah kepada polisi anda • memotong sebarang jumlah yang berkenaan bagi polisi anda contoh. ekses. 3. Jumlah Maksimum yang Boleh Kami Bayar RM5,000 untuk setiap kejadian sekiranya berlaku: perlanggaran atau terbalik akibat kemalangan yang disebabkan oleh kesalahan sendiri • perlanggaran atau terbalik akibat kerosakan mekanikal yang disebabkan oleh kesalahan sendiri • perlanggaran atau terbalik akibat kehausan dan kelusuhan yang disebabkan oleh kesalahan sendiri nilai pasaran kenderaan anda yang ditunjukkan dalam jadual anda sekiranya berlaku kebakaran, letupan, disambar kilat, pecah masuk, pecah rumah atau kecurian untuk liabiliti pihak ketiga, kami akan membayar sehingga amaun berikut bagi mana-mana satu tuntutan, atau satu siri tuntutan yang timbul akibat satu kejadian, dalam mana-mana satu tempoh insurans: • sehingga maksimum RM3 juta bagi kerugian atau kerosakan terhadap harta pihak ketiga • jumlah dan kos guaman yang ditentukan bagi kematian atau kecederaan badan • kos guaman yang ditanggung sehingga maksimum RM2,000 untuk membela anda atau pemandu yang dibenarkan anda bagi sebarang kesalahan lalu lintas dengan syarat kos tersebut ditanggung di Malaysia, Republik Singapura atau Negara Brunei Darussalam, dan kos ini telah ditanggung dengan persetujuan bertulis kami untuk tuntutan perlindungan opsyenal di bawah Seksyen 4 polisi ini, jumlah paling tinggi yang akan kami bayar ialah jumlah maksimum amaun diinsuranskan atau amaun yang berkenaan di bawah setiap manfaat. 4. Bagaimana Kami Menyelesaikan Tuntutan Anda Kami mempunyai pilihan untuk menyelesaikan tuntutan anda menerusi mana-mana cara berikut yang kami anggap wajar dan sesuai: 1. Membaiki kenderaan anda Kami akan berurusan dengan bengkel yang diluluskan oleh kami untuk membaiki kenderaan anda dan membayar kos yang perlu ditanggung untuk memulihkan kenderaan anda kepada keadaan sebelum kemalangan (atau seberapa hampir dengan keadaan sebelum kemalangan) dengan sebaik mungkin. Kenderaan anda mesti dibawa ke bengkel yang diluluskan oleh kami supaya kami boleh memeriksa kenderaan anda sebelum memberikan kelulusan untuk meneruskan pembaikan tersebut atau mengambil langkah sewajarnya untuk melindungi kenderaan anda daripada kerugian atau kerosakan selanjutnya. Kegagalan untuk membawa kenderaan anda ke bengkel yang diluluskan oleh kami akan melanggar syarat dan kami boleh menolak perlindungan di bawah Seksyen 1 dalam polisi ini. 2. Membayar tunai bagi kerosakan kenderaan anda Kami mempunyai pilihan untuk membayar anda dalam bentuk tunai bagi kos pembaikan kenderaan anda. Kami akan menilai kerosakan kenderaan anda untuk menentukan kos pembaikan dan membayar anda dalam bentuk tunai. 3. Membayar tuntutan anda sebagai kerugian menyeluruh Kami mempunyai pilihan untuk memilh cara ini apabila: • kami menganggap kerosakan kenderaan anda begitu teruk sehingga ia tidak selamat atau mahal untuk membaiki kenderaan anda sekiranya berlaku kebakaran, letupan dan disambar kilat. Kami akan mengisytiharkan kenderaan anda sebagai kerugian menyeluruh ('tidak berhemat dibaiki'); atau kenderaan anda telah dicuri dan tidak boleh diperolehi kembali. Jika kenderaan anda dimiliki secara sah oleh orang lain, contoh. di bawah syarikat sewa beli, majikan anda atau syarikat pajakan dan pemilik sah dinamakan dalam polisi anda, kami boleh membayar tuntutan bagi kerugian menyeluruh terus kepada pemilik sah yang dinamakan. Resit daripada syarikat sewa beli, majikan anda atau syarikat pajakan anda akan melepaskan kami sepenuhnya daripada sebarang tuntutan atau liabiliti selanjutnya bagi kerugian atau kerosakan terhadap kenderaan anda. 18 0618
4. Mengembalikan atau mengganti kenderaan anda Kami boleh memilih untuk mengembalikan atau mengganti kenderaan anda dengan kenderaan yang sehampir mungkin sama buatannya, modelnya, umurnya dan keadaan umumnya sekiranya berlaku kebakaran, letupan, disambar kilat, pecah masuk, pecah rumah atau kecurian. Jika kami menggantikan kenderaan anda, polisi ini akan ditamatkan secara automatik setelah kami membuat pembayaran. Dalam kes di mana jurang perbezaan penilaian nilai pasaran oleh pemegang francais lebih daripada 10%, kami juga mempunyai pilihan menawarkan amaun bersamaan dengan kos mengganti kenderaan anda dengan kenderaan yang sehampir mungkin sama buatannya, modelnya, umurnya dan keadaan umumnya pada masa kerugian berlaku. Pilihan untuk menawarkan gantian kenderaan masih dipegang oleh kami, jika anda tidak setuju dengan tawaran ini. Klausa-klausa berikut adalah berkenaan dengan Seksyen 8(4)(1,2,3 dan 4) apabila kami membayar tuntutan anda: Nilai pasaran Jika kenderaan anda 'tidak berhemat dibaiki' atau dicuri dan tidak diperolehi kembali, jumlah yang perlu dibayar di bawah polisi ini ialah nilai pasaran kenderaan anda pada masa kerugian atau amaun diinsuranskan seperti yang ditunjukkan dalam jadual, yang mana lebih rendah. Insurans terkurang Jika amaun diinsuranskan bagi kenderaan anda didapati kurang daripada nilai pasaran pada masa berlakunya kerugian, kami akan hanya menanggung sebahagian kerugian setimpal dengan perbezaan di antara nilai pasaran dan amaun diinsuranskan mengikut formula di bawah: amaun diinsuranskan nilai pasaran X kerugian tertaksir Bakinya hendaklah ditanggung oleh anda sendiri. Walau bagaimanapun, denda ini hanya akan dikenakan jika amaun insurans yang terkurang melebihi 10% daripada nilai pasaran. 5. Membayar untuk apa-apa kematian atau kecederaan badan kepada mana-mana pihak ketiga dan kos guaman yang menjadi tanggungjawab anda di sisi undang-undang Kami akan membayar sebarang tuntutan yang timbul daripada liabiliti yang mungkin ditanggung oleh anda atau pemandu yang dibenarkan anda bagi apa-apa kematian, atau kecederaan badan kepada mana-mana orang yang disebabkan oleh atau timbul daripada penggunaan kenderaan anda. Kami berhak memutuskan sama ada untuk berunding, membela atau menyelesaikan sebarang tuntutan yang dibuat terhadap anda oleh mana-mana orang lain, di atas nama anda, nama pemandu yang dibenarkan anda dan/atau bagi pihak anda. Jika pada hemat kami, tuntutan pihak ketiga yang dibuat terhadap anda atau pemandu yang dibenarkan anda bagi kerosakan harta akan melebihi had liabiliti sebanyak RM3 juta, kami akan membayar amaun penuh liabiliti kami kepada anda atau pihak ketiga dan menyerahkan sepenuhnya tanggungjawab pembelaan, penyelesaian atau prosiding seterusnya kepada anda. Selepas berbuat demikian, kami tidak lagi bertanggungjawab di bawah polisi ini untuk membuat apa-apa bayaran lagi kepada anda atau mana-mana pihak yang menuntut atau mana-mana orang yang berkaitan dengan kejadian yang sama. Syarat-syarat di atas juga dikenakan ke atas sesiapa sahaja yang ingin membuat tuntutan di bawah terma polisi ini. "Sesiapa sahaja" boleh merujuk kepada wakil peribadi atau pentadbir/harta pusaka pemegang polisi. 5. Apa yang Berlaku Kepada Kenderaan Anda 1. Kenderaan diperolehi kembali Jika kami menyelesaikan tuntutan anda sebagai kenderaan dicuri yang kemudian diperolehi kembali, maka kami akan mengambil alih pemilikan kenderaan anda yang diperolehi kembali. 2. Kenderaan rosak
jika kami menyelesaikan tuntutan anda untuk alat yang rosak di dalam kenderaan anda, maka ia menjadi harta kami melainkan kami membenarkan anda mengekalkan pemilikannya jika kami menyelesaikan tuntutan anda atas dasar kerugian menyeluruh, kami akan mengambil alih pemilikan kenderaan tersebut. 6. Alat Ganti yang Digunakan Untuk Membaiki Kenderaan Anda 1. Penggantian alat-alat ganti Jika alat ganti atau aksesori yang diperlukan untuk membaiki kenderaan anda tidak terdapat di Malaysia, atau sekiranya kami memilih untuk membayar kerugian atau kerosakan tersebut secara tunai, kami akan selesaikan tuntutan anda berdasarkan berikut: • mengikut senarai harga terakhir yang dikeluarkan di Malaysia oleh pengilang atau agen mereka. Jika senarai harga tidak wujud di Malaysia, kami akan menggunakan harga di kilang pengeluaran dan ditambah dengan kos pengangkutan yang munasabah ke Malaysia (tetapi bukan kos kargo udara); dan kos buruh yang munasabah untuk memasang alat ganti atau aksesori di Malaysia. 19 0618
2. Penambahbaikan (Betterment) Jika alat ganti asli yang baharu digunakan untuk membaiki kenderaan anda dan ini menyebabkan kenderaan anda berada dalam keadaan yang lebih baik daripada keadaannya sebelum kerosakan berlaku, anda diperlukan menyumbang terhadap penambahbaikan itu, dengan menanggung sebahagian kos alat ganti baharu dan asli tersebut. Skala sumbangan anda adalah berdasarkan seperti berikut: Umur kenderaan/tahun Kadar penambahbaikan Kurang daripada 5 tahun 0% 5 15% 6 20% 7 25% 8 30% 9 35% 10 dan ke atas 40% Kadar penambahbaikan yang diguna pakai akan ditentukan oleh umur kenderaan anda yang akan dihitung berdasarkan pada tahun asal ia didaftarkan di Malaysia: sebagai kenderaan tempatan tarikh pendaftaran asal sebagai kenderaan baharu import unit siap dipasang (CBU) tahun buatan sebagai kenderaan import terpakai / telah digunakan / disesuaikan semula tahun buatan 7. Bahagian Tidak Rosak Kami tidak membenarkan kerja pembaikan kepada bahagian kenderaan anda yang tidak rosak untuk mewujudkan penampilan sekata contoh. jika kejadian menyebabkan kerosakan kepada panel kanan, maka kami hanya akan membayar untuk menyembur semula panel kanan. Kami tidak akan membayar kos menyembur semula bahagian lain kenderaan tersebut. 20 0618
Seksyen 9: Maklumat Lain yang Perlu Anda Ketahui 1. Perubahan yang Boleh Anda Buat Anda boleh membuat perubahan kepada polisi anda atau membuat keputusan untuk membatalkannya. 1. Anda boleh mengubah polisi anda Apabila perubahan dibuat kepada polisi anda, anda mungkin perlu membayar premium tambahan kepada kami atau kami mungkin akan memulangkan sebahagian daripada premium kepada anda. Endorsemen akan diberikan kepada anda dan ia membentuk sebahagian daripada polisi ini. 2. Anda mengubah maklumat hubungan anda Jika anda menukar maklumat hubungan anda contoh. alamat surat menyurat, nombor telefon dan sebagainya, maka anda mesti memberitahu kami serta-merta secara bertulis untuk membolehkan kami mengemaskinikan rekod kami dan menghantar dokumen polisi ke alamat yang ditetapkan anda. Kami akan menghantar semua dokumen polisi ke alamat dalam rekod kami dan dokumen dianggap sebagai telah anda terima. 3. Anda ingin membatalkan polisi anda anda boleh membatalkan polisi ini apabila anda menjual kenderaan anda atau polisi anda tidak diperlukan lagi • anda boleh membatalkan polisi ini pada bila-bila masa dengan mengembalikan Sijil Insurans (CI) kepada kami atau, jika CI itu telah hilang atau musnah, anda mesti kemukakan kepada kami Akuan Berkanun (Statutory Declaration (SD)) yang telah diperakui dengan sewajarnya untuk mengesahkan hal ini selepas mengembalikan CI atau SD, anda layak mendapat bayaran balik sebahagian premium sekiranya tiada tuntutan dibuat sebelum pembatalan. Bahagian yang akan dikembalikan kepada anda adalah perbezaan antara premium penuh yang telah dibayar dan kadar jangka pendek biasa kami yang dikira bagi tempoh kami mula menanggung risiko hingga tarikh kami menerima CI atau SD: Tempoh diinsuranskan Tidak melebihi 1 minggu Tidak melebihi 1 bulan Tidak melebihi 2 bulan Tidak melebihi 3 bulan Tidak melebihi 4 bulan Tidak melebihi 6 bulan Tidak melebihi 8 bulan Kadar bayaran balik premium 87.5 % daripada premium tahunan 75.0 % daripada premium tahunan 62.5 % daripada premium tahunan 50.0 % daripada premium tahunan 37.5 % daripada premium tahunan 25.0 % daripada premium tahunan 12.5 % daripada premium tahunan selepas mengembalikan CI atau SD, anda layak mendapat bayaran balik sebahagian premium sekiranya tiada tuntutan dibuat sebelum pembatalan. Bahagian yang akan dikembalikan kepada anda adalah perbezaan antara premium penuh yang telah dibayar dan kadar jangka pendek biasa kami yang dikira bagi tempoh kami mula menanggung risiko hingga tarikh kami menerima CI atau SD: Tempoh diinsuranskan Tidak melebihi 1 minggu Tidak melebihi 1 bulan Tidak melebihi 2 bulan Tidak melebihi 3 bulan Tidak melebihi 4 bulan Tidak melebihi 6 bulan Tidak melebihi 8 bulan Kadar bayaran balik premium 87.5 % daripada premium tahunan 75.0 % daripada premium tahunan 62.5 % daripada premium tahunan 50.0 % daripada premium tahunan 37.5 % daripada premium tahunan 25.0 % daripada premium tahunan 12.5 % daripada premium tahunan bayaran balik premium tidak dibenarkan polisi ini akan luput secara automatik sebaik sahaja anda menjual atau melupuskan kenderaan anda kerana kepentingan boleh insurans anda untuk kenderaan itu akan tamat. Jika anda mahu memindahkan polisi ini kepada pembeli yang baharu, anda mesti mendapat persetujuan kami terlebih dahulu 2. Perubahan yang Boleh Kami Buat 1. Kami boleh membatalkan polisi anda kami juga boleh membatalkan polisi ini dengan memberi notis empat belas (14) hari kepada anda secara bertulis melalui surat berdaftar kepada alamat terakhir anda dalam rekod kami selepas mengembalikan CI atau SD, anda layak mendapat bayaran balik premium bagi baki tempoh yang tidak diberi perlindungan dikira secara pro-rata dari tarikh kami menerima CI atau SD daripada anda hingga ke tarikh luput polisi. Untuk klausa-klausa 1(3) dan 2(1) di bawah seksyen seperti yang tertera di atas, tidak akan ada bayaran balik premium bagi sebarang pembatalan polisi (sama ada oleh anda atau kami) sekiranya anda telah membayar premium minimum sahaja atau jika sesuatu tuntutan telah dibuat terhadap polisi ini. 3. Notis Penting 1. Anda perlu membaca polisi ini dengan teliti, dan jika sebarang kesilapan atau keterangan tidak betul didapati di dalam ini, atau jika perlindungan adalah tidak menurut kehendak anda, anda hendaklah memaklumkan kami serta-merta dan memulangkan polisi ini kepada kami untuk pindaan. 2. Jika anda tidak berpuas hati dengan tindakan yang kami ambil atau keputusan yang kami buat, anda boleh mengambil tindakan menerusi Unit Pengendalian Aduan kami dan secara alternatif, boleh mengemukakan laporan dan mendapatkan bantuan daripada Ombudsman Perkhidmatan Kewangan (OFS) atau menghubungi Laman Informasi Nasihat dan Khidmat (LINK) Bank Negara Malaysia di alamat di bawah: Unit Pengendalian Aduan AmGeneral Insurance Berhad Menara Shell No. 211, Jalan Tun Sambanthan 50470 Kuala Lumpur PO Box 11228, GPO Kuala Lumpur 50740 W.P. Kuala Lumpur, Malaysia Tel : 03-2268 3333 Faks : 03-2268 2222 Ombudsman Perkhidmatan Kewangan (OFS) Tingkat 14, Blok Utama Menara Takaful Malaysia No. 4, Jalan Sultan Sulaiman 50000 Kuala Lumpur Tel : 03-2272 2811 Faks : 03-2272 1577 Laman Informasi Nasihat dan Khidmat (LINK) Tingkat Bawah, Blok C Bank Negara Malaysia Peti Surat 10922 50929 Kuala Lumpur Tel : 1300 88 5465 Faks : 03-2174 1515 21 0618
Seksyen 10: Definisi-Definisi Kami telah memberikan makna khas kepada kata-kata berikut yang dicetak dalam huruf tebal di polisi ini: Aksesori Alat-alat standard yang telah dipasang di kilang pada kenderaan termasuk penyaman udara dan tayar ganti gentian dan mungkin termasuk radio/pemain kaset/pemain cakera padat dan seumpamanya jika dinyatakan di dalam jadual polisi. Tindakan keganasan Sesuatu tindakan, termasuk tetapi tidak terhad kepada penggunaan kekerasan atau keganasan dan/atau ugutan, oleh mana-mana orang atau kumpulan orang, sama ada bertindak secara sendirian atau bagi pihak orang lain atau berkaitan dengan mana-mana organisasi atau kerajaan dan dilakukan bagi tujuan atau sebab- sebab politik, agama, ideologi atau bagi tujuan lain yang serupa termasuklah niat untuk mempengaruhi mana-mana kerajaan dan/atau untuk membuat orang awam, atau mana-mana seksyen awam, berada dalam ketakutan. Ajuster (Adjuster) Orang atau entiti yang berdaftar di bawah Akta Perkhidmatan Kewangan 2013 yang kami lantik untuk menyiasat sebab dan keadaan berlakunya kerugian dan untuk menentukan amaun kerugian. Kesalahan Sendiri Kemalangan melibatkan perlanggaran yang disebabkan oleh anda atau pemandu yang dibenarkan anda, dan anda atau pemandu yang dibenarkan anda telah disaman oleh pihak polis. Sekiranya terdapat kesangkalan terhadap kemalangan tersebut, kami mempunyai pilihan untuk membuat keputusan. Pemandu yang dibenarkan Sesiapa yang memandu kenderaan anda dengan kebenaran atau izin anda dengan syarat dia mempunyai lesen memandu yang sah bagi jenis kenderaan yang berkaitan dan tidak hilang kelayakan untuk memandu dari segi undang-undang atau atas sebab-sebab lain. Sijil Insurans (CI) Sijil ini telah ditetapkan bentuknya yang perlu kami berikan anda di bawah Akta Pengangkutan Jalan 1987 dan ia menggariskan syarat-syarat yang tertakluk kepada polisi yang dikeluarkan. Penipuan Ia mengikut maksud yang ditakrifkan di bawah Seksyen 415 (Kod Hukuman) seperti berikut: Barang siapa dengan memperdayakan mana-mana orang, sama ada atau tidak perdayaan tersebut ialah dorongan tunggal atau utama: a. dengan penipuan atau dengan ketidakjujuran mendorong orang yang diperdayakan demikian untuk menghantar apa-apa harta kepada mana-mana orang, atau bersetuju bahawa mana-mana orang boleh menyimpan apa-apa harta; atau b. dengan sengaja mendorong orang yang diperdayakan demikian membuat atau meninggalkan untuk membuat apa-apa yang orang itu tidak akan buat atau meninggalkan untuk dibuat jika ia tidak diperdayakan demikian dan tindakan atau peninggalan yang mana menyebabkan atau mungkin menyebabkan kerosakan atau mudarat kepada badan, ingatan, reputasi atau harta mana-mana orang, adalah dikatakan 'menipu'. Jenayah pecah amanah Ia mengikut maksud yang ditakrifkan di bawah Seksyen 405 (Kod Hukuman) seperti berikut: Barang siapa, yang dengan apa-apa cara telah diamanahkan dengan harta sama ada sendirian atau bersesama dengan mana-mana orang lain, atau dengan apa-apa kuasa atas harta, dengan curangnya menyalahgunakan harta itu atau menjadikannya bagi kegunaannya sendiri, atau dengan curangnya menggunakan, atau melepaskan harta itu dengan melanggar apa-apa arahan undang-undang yang menetapkan cara bagaimana amanah itu kena disempurnakan, atau apa-apa kontrak di sisi undang-undang, yang nyata atau yang disifatkan ada, yang ia telah buat mengenai penyempurnaan amanah itu, atau dengan bersengaja membiarkan mana- mana orang lain berbuat demikian itu, adalah melakukan 'Jenayah Pecah Amanah'. Endorsemen Dokumen yang kami keluarkan kepada anda untuk mengesahkan sebarang perubahan atau perlindungan tambahan bagi polisi asas. Ekses Amaun pertama yang anda terpaksa tanggung terlebih dahulu bagi setiap tuntutan. Amaun ekses ini disebut dalam jadual. Anda mesti menanggung ekses tersebut tanpa mengira siapa yang bersalah di dalam kejadian itu. Ahli keluarga Semua ahli keluarga anda atau ahli keluarga terdekat pemandu yang dibenarkan anda, contoh. suami/ isteri, anak-anak termasuk anak angkat yang sah di sisi undang-undang, ibu bapa, abang, kakak dan adik- beradik yang tinggal di bawah satu bumbung dan yang mempunyai alamat residensi yang sama. Kejadian Sebarang peristiwa yang berlaku yang boleh menyebabkan tuntutan dibuat di bawah polisi ini. Had penggunaan Mengikut Sijil Insurans (CI) anda, kenderaan anda hanya boleh digunakan untuk 'Sosial, domestik dan bersukaria dan juga untuk urusan pemegang polisi' yang dikemukakan oleh anda. CI juga menyatakan bahawa 'polisi tidak melindungi penggunaannya bagi tujuan sewaan atau mengutip tambang, perlumbaan, perentak perlumbaan (pacemaking), ujian keutuhan (reliability trial), ujian kelajuan cubaan, membawa barang selain sampel berkaitan dengan mana-mana urus niaga atau perniagaan'. 22 0618
Nilai pasaran Sistem Penilaian Pasaran Premium Minimum Pemandu dinamakan Ombudsman Perkhidmatan Kewangan (OFS) Bengkel panel Penumpang Polisi Dokumen polisi Tempoh diinsuranskan Bengkel Jalan Jadual Amaun diinsuranskan Kos munasabah untuk membeli sebuah kenderaan lain yang sama buatannya, modelnya, umurnya dan keadaan umumnya serupa dengan kenderaan anda semasa berlaku kerugian. Nilai pasaran kenderaan anda pada masa kerugian akan ditentukan mengikut terma yang anda telah pilih semasa anda membeli polisi ini. Jika anda telah memilih Sistem Penilaian Pasaran untuk menentukan amaun diinsuranskan, maka nilai pasaran akan ditentukan mengikut sistem penilaian seperti yang dihuraikan di definisi Sistem Penilaian Pasaran di bawah. Walau bagaimanapun, jika anda tidak memilih Sistem Penilaian Pasaran, maka nilai pasaran kenderaan anda jika berlaku pertikaian akan ditentukan oleh Ibu Pejabat Pemegang Francais Kenderaan dan nilai ini mesti bersamaan dengan kos membeli kenderaan gantian yang sama buatannya, modelnya dan umurnya dengan kenderaan anda semasa berlakunya kerugian. Sekiranya penilaian ini tidak dapat diperolehi atau pada pendapat kami terlalu rendah atau tinggi, maka penilaian ini akan ditentukan oleh Ajuster yang berdaftar di bawah Akta Perkhidmatan Kewangan 2013, dipersetujui oleh anda dan kami. Ini merujuk kepada Sistem Penilaian Pasaran kenderaan bermotor yang diluluskan oleh Persatuan Insurans Am Malaysia (PIAM) untuk menentukan nilai pasaran kenderaan anda pada masa anda membeli/memperbaharui polisi ini dan juga pada masa kerugian berlaku. Anda boleh memilih untuk menggunakan penilaian yang disyorkan oleh sistem ini sebagai amaun diinsuranskan untuk mengelak akibat insurans terkurang seperti yang dihuraikan di dalam Seksyen 8(4). Sebagai alternatif, anda boleh memilih untuk menentukan amaun diinsuranskan sendiri tetapi anda akan tertakluk kepada Seksyen 8(4) jika anda mengalami insurans terkurang. Premium minima yang dinyatakan di dalam Jadual. Orang yang dinamakan di dalam polisi yang dibenarkan oleh anda untuk memandu kenderaan anda. Sebuah badan bebas yang menawarkan saluran percuma dan cekap untuk membantu menyelesaikan pertikaian tertentu antara anda dengan kami di bawah polisi ini sebagai alternatif kepada penyelesaian di mahkamah. Bengkel panel kenderaan diluluskan yang dilantik dan diluluskan oleh kami dan juga diluluskan oleh Persatuan Insurans Am Malaysia (PIAM) di bawah Skim Bengkel Kenderaan Diluluskan PIAM (PARS). Ambil perhatian bahawa tidak semua bengkel dalam Skim Bengkel Kenderaan Diluluskan PIAM berada di bawah bengkel panel kami. Mana-mana orang yang dibawa di dalam/atas kenderaan anda; yang bukan pemandu kenderaan. Polisi termasuk: • Jadual • Sijil Insurans (CI) • semua Endorsemen yang dilampirkan kepada polisi • susunan kata Polisi • pendedahan anda semasa membuat permohonan insurans dan/atau sebarang pendedahan selanjutnya. Semua surat dan notis berkaitan polisi anda contoh. jadual, CI, notis pembaharuan, pembatalan dan tuntutan. Tempoh yang disebut di dalam jadual bila perlindungan yang diberikan oleh polisi ini berkuat kuasa. Perlindungan hanya sah dari waktu sebenar polisi insurans dibeli atau dari masa anda dan kami bersetuju bila perlindungan patut bermula. Bengkel membaiki kenderaan yang diluluskan oleh kami atau Persatuan Insurans Am Malaysia (PIAM) di bawah Skim Bengkel Kenderaan Diluluskan PIAM (PARS) atau mana-mana bengkel kenderaan yang diberi kelulusan khas untuk digunakan bagi sesuatu tuntutan. Seksyen 2 Akta Pengangkutan Jalan 1987 mentakrif 'Jalan' sebagai 'mana-mana jalan awam dan mana-mana jalan lain yang mana orang awam mempunyai akses dan termasuklah jambatan, terowong, hentian sebelah, kemudahan feri, jalan bertingkat, bulatan jalan, pulau lalu lintas, pembahagi jalan, segala lorong lalu lintas, lorong laju, lorong perlahan, bahu jalan, garis tengah, jejambat, jalan tembok, jalan tuju, landasan masuk dan keluar, plaza tol, kawasan khidmat dan struktur dan lekapan lain bagi memberikan kesan sepenuh kepada penggunaannya'. Dokumen ini menyatakan nama dan alamat anda, tempoh diinsuranskan, seksyen-seksyen polisi ini yang berkuat kuasa, premium yang anda telah bayar, kenderaan yang diinsuranskan, amaun diinsuranskan dan perincian sebarang perluasan atau endorsemen. Amaun maksimum yang akan kami bayar kepada anda untuk tuntutan di bawah Seksyen 1 dan 3 di polisi ini. Amaun ini ditunjukkan dalam jadual. Amaun diinsuranskan mestilah cukup untuk menampung kos untuk menggantikan kenderaan anda sekiranya berlaku kejadian yang memusnahkannya sama sekali atau jika kenderaan anda dicuri dan tidak diperolehi kembali. 23 0618
Kerugian menyeluruh Kami Mutu kerja Anda Kenderaan / Kenderaan anda / Kereta Apabila kami membuat keputusan bahawa kenderaan anda 'tidak berhemat dibaiki' akibat kebakaran, letupan dan disambar kilat atau apabila kenderaan anda telah dicuri dan tidak diperolehi kembali dan kami membuat keputusan untuk membayar anda nilai pasaran yang berkenaan bagi polisi anda atau menggantikan kenderaan anda dengan kenderaan yang sama buatannya, modelnya, umurnya dan keadaan umumnya. AmGeneral Insurance Berhad Kemahiran dan pengetahuan yang digunakan untuk membaiki kerosakan dan menggambarkan kualiti dan kebolehpercayaan pembaikan. Kos alat-alat adalah dikecualikan. Pemegang polisi atau pihak yang namanya dicatat di dalam jadual sebagai 'The Insured'. Kenderaan bermotor dinyatakan dalam jadual dan termasuk pilihan piawai pengeluar dan aksesori yang dipasang padanya dan sebarang pilihan atau ciri bukan piawai yang disenaraikan secara khusus dalam jadual. 24 0618